
KVAILYBĖS 


Gal nieks tiek nemėgsta žaisti lietuvių 
praeities tyrinėjimu, kiek lenkai. Jie jau 
nuo senai, nuduodami savo susidomėjimą 
lietuvių padėtimi, kalba, Lietuvių istorija, 
mitologija ir t.t. Jie yra prirašę ištisus to- 
mus, kuriuose daugiau prasimanymų bei 
naivių fantazijų, negu tikrenybės. Rašy- 
dami „veikalus“ apie mus, tariasi esą 
mūsų žinovai visais atžvilgiais. Štai žiū- 
rėk išlys, lyg Pilypas iš kanapių, koks 
nors „istorikas“ ir prirašo niekų, kad 
Jogaila apsivedė su Birute, turėjo sūnų 
Vytautą"), nors kitame puslapyje rašo, 
kad Jogaila vedė Jadvygą. Arba vėl viso- 
kie Kirkorai, B'/ueckneriai ir visas jų le- 
gijonas, nemo'kėdami lietuviškai nė žo- 
džio, rašo rnokslo veikalus iš lietuvių 
mitologijos, 

„ Vėl mūsų Jaikais matome, kaip viso- 
kie demagoginiz1i publicistai, a la Obstas, 
rašo taip pat Lietuvos istoriją, arba 
dvarininkėliai, šiaip taip išsimušę viešu- 
mon tvirtina rautuose prancūzams, kad 
„Lietuva nei etnografiniu, nei istoriniu 
atžvilgiu neturi teisių prie Vilniaus“ 
(bebekas Košc:iatkow.skis). Arba vėl pro- 
iesoriai, negalėdami lietuviškai susikalbėti, 
dėsto universitetuose lietuvių kalbą. Tai 
stačiai parodijos. Žinoma, mes lietuviai tik 
didžiuotis galėtum, jeigu tai būtų nuošir- 
dus susirūpinimas m ūsų kalba, arba nors 
noras ją pažinti, Bet toli gražu taip nėra. 
Visuose tuose quasi moksliškuose vei- 
kaluose apie mūsių tautą kalbama 
pažeminimo tonu, siel tiama prie išrody- 
mo, kad Lietuva geria. siai padarytų pri- 
siglaudusi prie Lenkijos... Vėl filologiniuo- 
se tyrinėjimuose, lieči: inf mūsų kalbą, 
rašoma apie ją irgi „z| przekąsem“, daž- 
nai pažeminančiai. Ir j;eigu prie tos blo: 
gos valios dar pridė sime tų „bonų daž- 
nai visišką analfabetiz mą mūsų tautos 
klausimuose, tai leng vai suprasinne, ko 
siekiama visuose vei! (aluose, kurie liečia 
Lietuvą. 

Tasai noras paže minti, noras paro- 
dyti mus ir mūsų | kalbg nekultūrin- 
g4, Jau nuo gana senai tęsiasi rau- 


*) Bol. Limano' f ieie‘ Litwy“ 1917 
Sia i Opa js „Dzieje Litwy 

POŽYMIAI. 


donu siūlu kiekvienam beveik lenkiškų 
raštų sakinyje. Tai turime pasakyti at- 
virai, turime galutinai žinoti su kuo tu- 
rime reikalo. Šitam mano tvirtinimui pa- 
remti štai dar viena iliustracija. 

Varšuvoje išeinanti „Gazeta War- 
szawska“ duoda kas sekmadienis savo 
skaitytojams įvairenybių priedą. Nr. 41 
šių metų randame straipsnį apie „La- 
biausiai painias kalbas“. Ten kalbama 
apie visokių hunulūlų, eskimosų kal- 
bas, 0 jų skaičiuje įdėta ir lietuvių kalba. 
Štai kas rašoma: 

„Lietuviai, kaip ir daugelis pirmy- 
kščių (?) žmonių, turi daug spacijalių iš- 
sireiškimų spalvų pavadinimui, bet neturi 
bendrų. Taip pav. apibrėžti širmą Spal- 
vą turi atskirus sulig žąsų, avių, ir žmo- 
gaus plaukų spalvos pavadinimus, bet 
neturi bendro pavadinimo „siwy“. 

tai kvailybės dokumentas. Sulig jo, 
lietuvių kalba esanti,lygi kokių ten eski- 
mosų ar bokairų (iš Brazilijos) tarmei, 
neturinti nei bendrų pavadinimų. O tie 
„Mokslininkai“ nemaloni sužinoti nors 
ir pas pirmą pirmutinį lietuvių sodietį, ku- 
ris mokėtų išsklaidyti jų abejones. Tačiau 
jiems, dar kartojame, ne teisybė rūpi, 
bet kas kita. 

O kad tie „mokslininkai“  malonėtų 
susidomėti savo kalba ir apvalytų ją nuo 
„rachowač, tańczyć, spacerować, hafto- 
wać. . cukier, dach, sznur, lichtarz, ku- 
chnia, luft, hak, furman... ir t.t. ir t.t., kad 
taip vokiečiai, prancūzai, italai ir net 
lietuviai pasiimtų savo kalbų žodžius, 
tai pažiūrėtume, kas iš jų kalbos teliktų, 
ir ką jie tuomet pasakytų. Tai kieno čia 
aukštesnė kultūra, tai dar didelis klau- 
simas. 

Bet lenkų mokslininkų vienašališku- 
mas ir pataloginis savęs aukštinimas ne- 
duoda jiems kitaip galvoti, kalbėti ir ra- 
šyti apie mūsų kalbą. 

Todel į šitokius mūsų kalbos verti- 
nimus, ar juos reškia universiteto pro- 
fesoriai, ar eiliniai demagoginai publici- 
stėliai, žiūrime, kaipo — į kvailybės po- 
žymius. 

R. M. 


'Plečkaitininkų 


Nors Vilniaus lietuvių visuomenė vi- 
sų lietuvių emigrantų veikimą rišdavo 
su Plečkaičiu ir pačius emigrantus senal 
pavadino 'plečkaitinin'kais, patys emi- 
grantai mėgina kratytis j¢». Tai jį iš sa- 
vo partijos išskirdavo, kai Plečkai- 
čiui nesisekdavo, tai vėl prie jo grįž- 
davo. Jis jiems buvo var las ir provoka- 
torius, kaip momentas reikalavo. PO 
p. Ancevičiaus raštų aj ie p. Plečkaitį 
rodėsi, kad jau emigrai tai savo vado 
išsižadėjo ir jį, kaip ta vertas yra, iš- 
niekino. Tik žiūrime, jæ u kitame to pat 
laikraščio numeryje „Vy kdomasis Komi- 
tetas“, ktiriame, rodos, yra ir pats An- 
cevičius, pranešė, kač% ; jis nuo galutino 
sprendimo susilaiko, PI ečkaičio klausi- 

" Baisu:s ateities 


Ne senai Paryžiaus a pylinkėse buvo 
padar yti karo Orlaivi; manevrai. Ma- 
nevri ;ose dalyvavo apie keli šimtai ka- 
rišk' 4 orlaivių (aeroplanų; `. Bet apie ma- 
nie' sry rezultatus iki šiol nieko nebuvo 
žin oma. Ír tik šiomis die 10mis laikraš- 


pasiaiškinimai. 


mu. Ir spėkite dabar skaitytojai, ar 
Plečkaitis pp. Ancevičiaus, Paplausko, 
Joniškio ir kitų panašaus plauko vyrų 
yra sėbras, ar tik provokatorius? Iš to, 
kas tame laikraštyje rašoma apie p. Ance- 
vičiaus konšachtus su d-ru Alseika, ga- 
lima spėti, kad plečkaitininkai nebuvo 
visiškai svetimi ir „kultūrininkams“, pas 
kurios lankydavosi ir įvairiais reikalais 
tardavosi. 

Juo labiau taip atrodo, kad kai ku- 
rie pirmaeiliai „kultūrininkai“ siuntinėja 
sodžiaus „Kultūros“ skyriams (Gėliūnai) 
laikraštį „Pirmyn“ ir jo išleistas knygu- 
tes, nukreiptas prieš Lietuvą ir net su 
atsišaukimais į Lietuvos kariuomenę. 

Tat kuo gi jievieni nuo kitų skiriasi? 


karo vaizdai. 


tis „Evr“ pranešė, kad manevrai davė 
baisių rezultatų. Būtent, vieną naktį at- 
lėkė virš Paryžiaus 100 kariškų orlaivių 
5000 metrų aukštume. Ir nors priešin- 
goji pusė stebėjo, bet visai nematė atlė- 
kusių aeroplanų. Del to vienas karo spe- 

trumpina savo nuožiūra. Nespausdintas koresponden- 

cijas ir smulkesnius straipsnius naikina 
Rankraščių savo lėšomis negrąžina. 


až 


cijalistas pareiškė, kad jeigu tie 100 or- 
laivių išmestų ant miesto po tam tikrą 
skaičių bombų su nuodijančiomis dujo- 
mis, tai visas miestas būtų apsuptas 20 
metrų dujų debesimis ir per valandą 

i šeštadlėniais., 


laiko mieste nebeliktų nė vieno gyvo 
žmogaus. 


O juk Paryžius turi apie 4 milijo- 
nus gyventojų. Štai koks bus ateityje 
karas. 


Lietuvių kalba varžoma. 


Šiomis dienomis iždinė (Izba 
Skarbowa) Vilniuje pareikaiavo iš 
Lietuviu Poliklinikos, kad per 4—5 
dienas visos Lietuvių Sanitarinės 
Pagalbos Draugijos Poliklinikos 
knygos už buvusius 1928 metus 
būtų perrašytos lenku kalba, nes 
vestų lietuvių kalba knygų Iždi- 


nė nepripažįsta. Be to, reikalau- 
jama, kad visos knygos ateityje 
būtų vedamos lenkų kalba, kitaip 
Iždinė uždėsianti mokesnį savo 
nuožiūra. Vadinasi, susilaukėme, 
kad vidujiniame lietuvių draugijų 
gyvenime lietuviu kalbos vartoti 
nėra galimybės, 


Lietuvis rusų komisijoje. 


Marijonų generolą prof. kun. Pr. 
Bučį, dabar gyvenantį Romoje, šv. Tė- 
vas Pijus XI paskyrė patarėju komisi- 


jai, kuri užsiima Rusijos katalikų reika- 
lais ir dirba, kad daugiau rusų atsiver- 
stų į katalikų tikėjimą. 


Raudoniesiems nesiseka. 


Austrijos kariuomenėje įvyko pa- 
sitikėjimo vyrų rinkimai. Išrinkta: Krik- 
ščionių-visuomeninkų. 256, socialistų- 
demokratų — 27 ir vokiečių karių sąjun- 
gos — 5. Iš to matome, kaip maža yra 
socialistų Austrijos kariuomenėj. Vis tik 
socialistai norėjo vyriausybėje turėti ly- 
gias arba net daugiau teisių už katalikus. 

Be to pranešama, kad Austrijos vy- 


Katalikų veikimas 


Kardinolas Gasparri ilgu laišku, ad- 
resuotu Lenkijos primasui, nurodė len- 
kų vyskupams reikalą gyviau užsiimti 
katalikų akcija. Turima galvoje pasau- 
liečių dalyvavimas bažnytiniame apašta- 
lavime. Tas katalikų veikimas neprivalo 
tarnauti partijoms, atskirų asmenų rei- 
kalams ir politikos tikslams. Katalikų 


riausybė šiomis d'enomis sukonfiskavo 
Berlyne leidžiamą komunistų laikraštį 
„Rote Fahne“ (Raudonoji vėliava), ku- 
rioje buvo paduodama neraminančių ži- 
nių apie Austrijos padėtį. Taip pat ne- 
senai policija užklupusi nelegalų komu- 
nistų susirinkimą, suėmė 15 asmenų. 
Matome, kad raudonųjų visi kratosi. 


Lenkijoje. 


mokslo rėmuose tas veikimas turi pa- 
likti atskirų žmonių simpatijoms laisvę. 
Baigdamas laišką, reiškia viltięs, kad 
Lenkijos vyskupai artimesniame savo 
susivažiavime tuo klausimu susirūpins. 
Iš to galima spręsti, kad katalikų vei- 
kimas Lenkijoje šlubuoja. 


Naujas lietuvių boksininkas Dapkūnas su- 
mušė Australijos čempioną. 


Amerikos lietuvių laikraštis „Garsas“ 
praneša, kad naujas Amerikos lietuvių 
boksininkas Dapkūnas per nesenai įvy- 
kusias rungtines sumušė Australijos čem- 
pioną Billy Shade. Iki šiolei Dapkūnas 


mušdavos Bensono vardu, bet, paragin- 
tas Sharkey pasisekimu, grįžo prie lie- 
tuviškos pavardės. Australijos čempioną 
jis nugalėjo 2-ram rounde. 


Nauja taktika. 


Vilniaus švietimo kuratorija šiemet 
įvedė ligšiol nebuvusią praktiką del lie- 
tuvių privatinių mokyklų. Seniau, jeigu 
neleisdavo kurioje nors vietoje mokyk- 
los, tai rašte pažymėdavo priežastį. del 
kurios toje vietoje mokyklos neduoda- 
vo ar mokytojo netvirtindavo. Šiemet 
dar ligšiol del daugumos naujų mokyklų 


nieko neatsakyta, o kur duota atsaky- 
mai, tai vis neigiami ir trumpi. Juose 
nepasakoma, kodel lietuvių mokyklos 
neleidžiama. Kažin, ar negalėtų del to- 
kios kuratorijos taktikos pav. „Rytas“ 
kreiptis į teismą. Juk čia neigiamos pi- 
liečių, ir draugijų teisės. 


— Lenkija savo atstovybę Londone 
pakėlė į ambasadą; tą patį padarė ir 
anglai su savo atstovybe Varšuvoje. 
Opozicija vadina tai tuščiu titulu. 

— Amerikoje smarkiai kovojama su 
slaptu alkoholio pardavinėjimu. Policijai 
pasisekė suimti 32 svarbiausius kontra- 


bandininkus ir jų „karalių“. Rasta daug 
gėralų, kulkosvaidžių ir amunicijos. Jų 
organizacija turėjusi 6 laivus, ginkluotus 
armatomis ir kulkosvaidžiais. 

— Augastiniečiai Nadir Chaną pē- 
skelbė karalium, nors šis ir spyrėsi. Ha- 
bibula ieškomas, 


UCH 

VILNIAUS 


“ww Politinė apžvalga. 


Vokietijoje prasidėjo gili vidujinė 
partijų kova del priimto Haagoje Jungo 


projekto karo atlyginimams mokėti. 
Vyrausybę dabar sudaro socialistai-de- 
mokratai ir katalikų centras. Jie tai 


savo metu pagreitino karo galą ir pri- 
sidėjo prie kaizerio Vilhelmo pašalini- 
mo iš Vokietijos. Tada jau buvo tos 
akcijos vadai Grebergeris, Rathenau ir 
eidemanas nudėti. Vis del to įsigalėjo 
Vokioje respublika. 

Dabar tautininkai vėl pakėlė galvas 
ir prieš socialistus panaudoja jų perdide- 
li nuolaidumą ir taikingumą užsienių 
politikoje. Jie pareikalavo plebiscito ar- 
ba visos tautos balsavimo spręsti klau- 
simui, ar priimti Haagos sutartį. Nors 
visur socialistai mėgsta dėtis plebiscito 
arba tautos balsavimo šalininkais, bet 
kai reikia jų darbai duoti tokiam balsa- 
vimui, jie smarkiai priešinasi. Prūsų sei- 
me spalių mėn. 16 d. ministerių pirmi- 
ninkas socialistas Braunas kuosmarkiau- 
siai priešinosi plebiscitui ir griežtai už- 
draudė valdininkams dalyvauti balsavi- 
me. Vos tik iš Pareinės krašto išėjo 
okupacinė kariuomenė, socialistai pra- 
dėjo naikinti susidariusią ten tautininkų 
kariuomenę „Stohlhelm“. Jų atimtus 
ginklus vidaus reikalų ministeris įnešė 
seiman parodyti. Čia kilo toks triūkš- 
mas, kad ministeriai turėjo bėgti iš sei- 
mo ir posėdis buvo uždarytas. Preziden- 
tas Hindenburgas raštu pareiškė, kad 
į taip opų klausimą jis nesikiš ir palie- 
ka piliečiams laisvę. Visame krašte pra- 
sidėjo smarki agitacija, kuri gal ne taip 
greit, bet vis tik duos galimybės sveikai 
ir stipriai vokiečių tautai nusikratyti so- 
cialistų ir republikonų jungą, kurį padė- 
jo jiems primesti vokiečių tautai karą 
laimėjusios valstybės. 

* 

Lenkijoje opi vidaus padėtis del 
konstitucijos pakeitimo ir seimo sušau- 
kimo sušvelnėjo. Palankių dabartinei vy- 
riausybės seimo atstovų susirinkime mi- 
nisterių pirmininkas Svitalskis yra pa- 
reiškęs, kad marš. Pilsudskis nenorįs 
pats keisti konstitucijos ir, jeigu seimas 
pareikštų vyriausybei nepasitikėjimą, nau- 
ja vyriausybė bus sudaryta konstituciniu 
keliu. Iš to spėjama, kad Varšuvoje vie- 
ni kitiems kaulų nelaužys, Seimas bus 
sukviestas šio mėnesio paskutinėmis 
dienomis, 


Rusijos bolševikų vadai liūdnai bai- 
gia. Jų vyriausias vadas Leninas beveik 
gyvas supuvo ir visos profesorių pas- 
tangos jo kūnui išlaikyti nepasisekė. 
Garsus savo žiaurumais lenkas Dzeržin- 
baigė savo gyvenimą 
Trockis ištremtas, o dabar bolševikų 
diktatorius kaukazietis Stalinas netoli 
nuo pamišimo ir laikomas toje pat sa- 
natorijoje, kurioje mirė Leninas. 


skis netikėtai 


* 


Latvijoje partijų rietenos priėjo 
liepto galą. Būdami mažumoje socialis- 
tai ėmė skelbti, kad tokios juodos reak- 
cijos dar Latvijoje nėra buvę. Protestui 
paskelbtas pirmą sykį virsuotinas strei- 
kas t. y. nedarbas. Vyriausybė gelžkelių 
darbininkams griežtai įsakė dirbti, ki- 
taip streikuojančius žada atstatyti nuo 
vietų. 1500 studentų  pasiketino vyriau- 
sybei stoti dirb.n, kad gelžkeliai nesus- 
totų. Visur socialistai spraudžiasi val- 
džion ir vartoja visas priemones. Būda- 
mi gi prie valdžios darosi kaip Vokieti- 
joj kietais biurokratais. 


* 


Turkijoje pačiame Konstantinopo- 
lyje viešėjo šiomis dienomis keli anglų 
laivai. Anglijos admirolą Fieldą nuošir- 
džiai priėmė Angoroj turkų prezidentas 
Mustaia Kemalis. Turkija dabar pradėjo 
su anglais derybas, kad labiau susiarti- 
nus prie Europos valstybių. Tuo būdu 
turkai nutolsta nuo Rusijos bolševikų. 
Konstantinopolyje išrinktas naujas pra- 
voslavų patriarkas Fotios Il. Jam :0 
metų. Žada jis užsiimti gyvais šių dienų 
pravoslavijos klausimais ir tvarkyti sa- 
vo dvasiškiją. 

Lunino ie dk S ĖS 

— 1930 m. sausio mėn. įvyks didžiųjų 
pasaulio valstybių konferencija nusigin- 
klavimo klausimu. Konferenciją šaukia 
Anglija ir Amerika ir be jų dalyvaur dar 
Prancūzija, Italija ir Japonija. 

— Cepelinas užuot lėkti į šiaurės 
ašigalį nuskrido į Balkanų pusiausalį. 

— Kinijoje naminis karas tikimasi 
nors neilgam nuslopinti. Paimtas nelai- 
svėn vienas sukilusių generolų Fengas. 

— Bolševikai yra užėmę miestą Lin- 
kiangą, kur Sungari įplaukia Amuran. 
Dabar kiniečiai deda pbstangas išstumti 
bolševikus iš to miesto. 


R.-Y- TAS J SUS 


Lietuvių Šv. Kazimiero Dr-jos jaunimui auklėti ir globoti vaikų 


darželis Vilniuje. 


Sveikatos kampelis. 


Staigusis (aštrusis) raumenų 
reumatizmas. 


* 


Liga ši pasireiškia raumenų skau- 
dėjimu. Skausmas atsiranda paprastai 
pajudėjus, ramiai užsilaikant— labai re- 


tai. Sioji reumatizmo rūšis gali įsimesti 
į bet kurią raumenų grupę, pv. į gal- 
vos, kaklo, liemens ir kt. raumenis. 


Gali taip pat ji apimti vienu laiku ke- 
lias vietas. Atsirasti gali ji labai leng- 
vai. Vienam sprandą vėjas perpūtė, ki- 
tas pagulėjo ant Žemės ir nuo skausmo 
negali liemens ištiesti, trečias peršalo 
sušlęs v'enmarškinis laukan išbėgęs. 
Tai ir yra raumenų reumatizmas. 

Galvos raumenų reumatizme—skau- 
smas jaučiamas galvą šukuojant („plau- 
kai skauda“), kepurę dedant ar šiaip jau 
galvos odą palietus. 

Kaklo raumenų reuma- 
tizme ligonis, skausmo iš- 
vengimui, galvą laiko pa- 
kraipęs skaudančion„pusėn. 
Jei jam reikia kurion pusėn 
pasisukti, tai jis, nejudin- 
damas kaklo, atsisuka ton 
pusėn visu kūnu („sprandas 
kaip vilko sustiro“). Reu- 
matizmas čia paprastai pa- 
sireiškia staiga del persi- 
šaldymo ar skersvėjo, po 
miegojimo ant nepatogaus 
pogalvio. 

Reumatiški skaudėjimai 
krūtinėje, pečiuose pasireiš- 
kia po staigaus judėsio ar 
kitų netikėtumų (kosulys, 
čiaudėsys). 

Liemens raumenų reu- 
matizmui esant, ligonis ne- 
gali gerai išsitiesti, dažnai 
dargi iš lovos pasikelti. Pas 
vyrus Ši rūšis dažnai sutin- 
kama. Atsiranda ji dažnai 
po persišaldymo (gulėjimas 
ant drėgnos žemės). 

Raumenų reumatizme 
beveik niekuomet nesutin- 
kama nei karščio, nei pra- 
kaito, nesimėto iš vietos į 
vietą, neduoda jokių pa- 
vojingų pasėkų ir kompli- 
kacijų širdies srityje. Liga 
tai nebaisi, pereina tankiau- 
siai gan greit ir pati per- 
save arba po geram išsi- 
braukymui, Gydytojo pagalba reikalinga 
tik retkarčiais. 

Įsisenėjęs arba chroniškasis raumenų 
reumatizmas. 

Bendrai imant, raumenų reumatizmas 
greit praeina, kartais per keletą valan- 
dų, kartais gi prasilęsia ilgiau arba 
pasikartodamas gali pereiti į chronišką 
ligą. Raumenų skaudėjimai pasidaro to- 
lydiniai, kartais smarkesni, kartais silp- 
nesni. Kartais toki skaudėjimai ligonį 
priverčia net lovon aigulti. Reumatikas 
čia yra lyg gyvas barometras, puikiai 
įspėja lietų, audras, darganas ir kitokias 
oro atmainas. Turtingesnteji aplanko 
daugybę gydytojų, pervažiuoja įvairių 
kurortų ir — kartais pusėtinai pasveik- 
sta. Žinoma, kaip paprastai įsisenėju- 
siose ligose, taip ir čia reikalingas yra 
ilgas ir kantrus gydymas. Šiandien to- 
kio vaisto ar tepalo nuo reumatizmo, 
kuris skausmus kaip ranka nuimtų — 
nėra, P. K—vičius, 


Didysis Lietuvos Kunigaikštis Keistutis. 


(1345—1384). 


Pereitame straipsnely stengiausi pa- 
tiekti skaitytojams trumpą vaizdelį iš 
mūsų garbingos ir garsios kunigaikštie- 
nės ir dargi gražiausios lietuvaičių — 
Birutės, didžiausio, kokį Lietuvos tauta 
davė, genijaus (Vytauto) motinos gyve- 
nimo. Dabar norėčiau apibudinti — ži- 
noma, tik bendraisiais bruožais, — „Lie- 
tuvos liūto“, tos pačios Birutės vyro, 
Vytauto tėvo — Keistučio asmenį. 

Keistutis vienas gabiausių. septynių 
Gedimino sūnų, tikras Algirdo brolis, 
gimė, maždaug, apie 1318 m. Krėvėj, kuri 
tuomet buvo Lietavos sostinė. (Sostinė 
atkelta Gedimino į Vilnių 1323/4 m.). 

Jei Algirdas jau ankstyvoje jaunatvėje 
parodė nepaprastą sūnaus valdovo ga- 
bumą, tai Keistutis pasižymi tikro karžy- 
gio — vado ypatybėmis. Vėliau pamaty- 
sime, kad Algirdas, būdamas didžiuoju 
Lietuvos kunigaikščiu, mokėjo atatinka- 
mai įkainuoti gabumus savo brolio ir 
dažnai nesigėdino pavesti įam vyriausią 
visos kariuomenės vadovybę. 

Bet pažvelkime arčiau į Keistučio 
asmenį. Pirmon galvon imkime jo san- 
tykį su religija. Keistutis, be abejo, buvo 
giliai tikintis žmogus. Visi kronikininkai 
pripažysta, kad Keistutis niekuomet reli- 
gijos dalykų neišnaudodavo politikos 
tikslams, kaip kad pav., bent savo jau- 
nuose metuose buvo daręs jo sūnus 
Vytautas, ar netgi krikščioniški Vakarų 
Europos valdovai, neminint jau kryžiuo- 
čių, kurie šiuo atžvilgiu pasiekė „aukštą 
specijalybės laipsnį“. Žodžiu, reikia pa- 
sakyti, kad Keistutis visa siela buvo pri- 
sirišęs prie tikėjimo (žinoma, stabmel- 
džių) vien iš viduinio įsitikinimo, 

Kai kurie tačiau istorikai, ypač len- 


kai, nesutinka su tuo. Jų nuomone, Kei- 
stutis— tiesa iš prigimties tikėjimo žmo- 
gus, bet būdamas šviesaus proto ir susi- 
durdamas dažnai su krikščionimis, ne- 
galėjo nepatėmyti savo senojo tikėjimo 
netobulumo, o krikščionybės prakilnumo. 
Bet aplinkybių dėliai negalėdamas jos 
priimti — nors daug sykių mėginta — 
buvęs tik formaliai t'kinčiuoju stabmel- 
džiu, kaip dabar pasakytym „vien del 
žmonių akių“, kadangi šitie žmonės bu- 
vo karštai tikintieji jo pavaldiniai. Nes 
kuo galima pav. išaiškinti, — sakoma jų 
toliau, — prievarta atitraukimas vaidelu- 
tės nuo altoriaus, kad su ja apsivesti, 
neišlaikymas iškilmingai duotos priesai- 
kos pasikrikštyti Vengrijos karaliui Liud- 
vikui, pas kurį Keistutis atėjo pagelbon 
Lenkų ir Vengrų užpultam savo broliui 
Pietų Lietuvos kunigaikščiui Liubartui— 
pakliuvo nelaisvėn. Prisiekė mat pasi- 
krikštyti praktiškais sumetimais besiva- 
duodamas, kad, būtent, pasiliuosavus iš 
jos. 

Tačiau bent kiek nuodugniau panagri- 
nėjus dalyką, visi minėti priekaištai ir 
ir apskritai neaiškumai savaimi išnyksta. 
Čia reik pastebėti ir tą pastabą smarkiai 
pabraukti, kad bendrai žmonės, o isto- 
rikai ypatingai, linkę pažiūrų bei psicho- 
loginius dėsnius savo laikų, aniems toli- 
mos praeities laikams,kuriuos nagrinėja. 

Į ką anuomet žiūrėta kaipo į visiš- 
kai normalius reiškinius, bei įvykius, 
nūdien tas atrodytų nepaprastu, barba- 
rišku, arba pagaliaus vaikiškai naiviu. 
Ir todel, norint apie praeitį bešališkai 
spręsti, reikia būtinai pažvelgti į ją anų 
laikų žmogaus akimis. 

Ir taip — jeigu tikėti, (pamato, netgi 


rimto tam yra) padavimui, kad Keistutis 
pavartojęs prievartą, atitraukdamas vai- 
delutę nuo jos pareigų, tai dar tas ne- 
duoda nė mažiausio pamato įtarti jį 
tikybiniame abejingume. Juk dabar po 
rimtų moksliškų nagrinėjimų stabmeldiš- 
kos Lietuvos mitologijos (mokslas apie 
dievaičius) prof. A. M ežinskio ir E. Vol- 
terio, žinome tikrai, kad toks kunigaik- 
štis, kaip Keistutis, o dargi ir smulkesni, 
buvo pasisavinę šalia neaprėžtos pasau- 
linės, taip pat dvasin.nkų-kunigų val 
džios atributus (savybes). Jis pav. prieš 
mūšį atnašaudavo aukas dievams visos 
kariuomenės akivaizdoj, atlikdavo burtus 
(burtai tuomet skaitėsi religijos dalyku) 
ir t. t. 

Iš to mums darosi suprantama, kad 
toks Keistutis, imdamas vaidelutę, nepa- 
piktino žmonių, nes žmonės savo neri- 
buotų valdovų norų dažniausiai neskir- 
davo nuo dievų norų, neskaitė to religi- 
jos paniekinimu ir pats kunigaikštis, 
manydamas, kad milžiniškomis aukomis 
išmaldaus dovanojimą, jeigu išprašydavo _ 
tokius didelius laimėjimus karo laukuose, 
ir pagaliaus, kaipo kunigas dispensuoda- 
mas save (Tas žinoma žiūrint iš šių lai- 
kų kertės atrodo keistai). 

Dabar del priesaikos, kurios apeigos 
gana smulkiai aprašytos vieno vengrų 
kronikininko, kuris išliko ligi mūsų lai- 
kų vedin. „Dubiniškėj“ kronikoje — tai 
reikia, daug negalvojus, pasakyti, kad 
arčiau gvildenant dalyką, atrodo, jog čia 
visai nebūta priesaikos, o tik burto. 

Bet paklauskime, ką rašo minėtoji 
kronika. Dalykas visais atžvilgiais per- 
dėm įdomus. Lenkų karalius Kazimieras 
Didysis savo giminaičio Vengrijos kara- 
liaus Liudviko pagaiba išplėšė iš Liu- 
barto diielį gabalą jo žemės su miestu 
Lvovu. 

Buvo tas 1349 m. Bet kitais metais 


Keistutis su dideliu kariuomenės būriu 
atėjo padėti Liubartui atsiimti pagrobtus 
plotus. Tačiau mūšį su daug galinge- 
sniais priešais pralaimėjo ir netgi pats 
pakliuvo nelaisvėn, nes paprastai ginda- 
vosi lyg paskutiniųjų. Vengrų karalius 
pasiūlęs savo garbingam belaisviui krik- 
štytis. Keistulis tuomet pareikalavo žilo 
jauč o, reikalingo neva atlikti priesaikai, 
kad savo pažadėjimą išpildys. Bet iš viso 
ko matos', kad Keistučio neturėta visiš- 
kai omeny priesaikos, 

Šiaip ar taip jaučias buvo atvestas ir 
ir pririštas, sulig lietuvių belaisvių nu- 
rodymų tarp dvejų šalymais augančių 
medžių. Kuomet tai buvo padaryta, Kei- 
stutis paėmęs peilį ir gan iš tolo svie- 
dęs jį į stovintį neramiai raguoti. 
Smūgis buvo toks tikslus, kad pataikė 
į pačią storą gyslę kakle. Kraujas, žino- 
ma, patekėjo gausiai, o Keistutis ir jo 
palydovai pribėgę pašlakstė su juo sau 
veidus ir galvas. Tuoj po šitos ciremo- 
nijos, kunigaikštis vienu kartu atkirto 
galvą jaučiui ir protarpių tarp galvos ir 
dar bevirpančio stoburio tris kartus 
perėjo ten ir atgal su dvejais įžymiau- 
siais savo bajorais, dargi eidamas kalbė- 
jes balsiai kokius tai žodžius lietuviškai, 
kurie taip baisiai iškraipyti kronikininko, 
kad nieko negalima suprast. Prof. Mie- 
žinskis, kiek tik pajėgdamas, stengėsi pa- 
gauti prasmę jų, tačiau jam nepasisekė. 

Galop — ištikro — nėr nė mažiausios 
abejonės, kad Keistutis turėjo patėmyti 
krikščionybės prakilnumą ir gal netgi 
rimtai norėjęs ją priimti, bet tas visai 
nereiškia, kad -kolei to nepadaręs, buvo 
neištikimas savo senajai religijai. Atvir- 
kščiai, Keistutis, kaip jau buvo pasakyta, 
lyg gyvos galvos liko tikinčioju senos 
Lietuvos sūnumi, ž 

KORESPONDENCIJOS. 


Viln.-Trakų apsk. 


Kazikonys, Kaniavos valsč. Po tru- 
putį krutame. Šio mėn. 6 dieną pas 
mus įvyko šv. Kazimiero Draugijos sky- 
riaus susirinkimas, į kurį atsilankė jau- 
nime iš Jasaučižnos ir Paąžuolės. Viso 
labo dalyvavo apie 80 žmonių. Be to bu- 
vo atvykusi iš Beržinykų valdiška mo- 
kytoja, kuri nesišalina nuo jaunimo. 
Reikia pažymėti, kad jau nuo kurio 
laiko turime įsisteigę Jasaučiznoj ūkio 
ratelį, prie kurio priklauso apie 100 žmo- 
nių. Tik gaila, kad valdyba su pirmi- 
ninku nieko iki šiol neveikia. Ko jie 
laukia, nežinome, o nariai pradeda ne- 
rimauti. Jaunas Meškinas. 

Daržinykai, Kaniavo valsč. Nuo 
1927 metų neturime jokios mokyklos. 
Užtat tur būt kaikurie gyventojai jau 
pradėjo šlėktomis virsti pamesdami savo 
gimtąją kalbą. Tikrai negražu. Nors vis 
tik tikimės, kad tokie išgamos susipras. 
Sodžiun ateina 7 egz. „Vilniaus Ryto- 
jaus“, kurio visi nekantriai laukiame, O 
gavę puolamės skaityti. Nesenai susi- 
laukėme valdiškos mokytojos, kuri pra- 
dėjo mokyti per pus lietuviskai ir len- 
kiškai. Kode! ne vien lietuviškai, neži- 
nia, nors pas mus lenkų ir su žvake 
nerastum. 


Švenčionių apskr. 

Tverečius, Švenčionių apskr. Rugsė- 
jo 23 dieną, dalyvaujant Švenčionių apskr. 
starostai ir valsčiaus tarybai, įvyko rin- 
kimai naujo vaito ir kitų. Dauguma 
balsų tapo išrinkti šie asmenys: Viršai- 
čiu (vaitu) p. A. Kulikauskas, kuris pir- 
ma buvo, pavaduotoju p. J. Petrau- 
skas iš Svilės, launiku Z. Laurutėnas iš 
Didžiasalio; atstovais į Švenčionių sei- 
melj p. R. Bagdonas iš mukutėlių ir P. 
Telyčėnas iš Dekciorių. Į medžiagos tro- 
bėsiams statyti išsirūpinimui nukentėju- 
siems nuo karo p. Al. Pivoriūną iš 
Dysnos ir Al. Skrabutėną iš Tverečiaus. 
Į revizijos komisiją p. A. Bernotą ir VI, 
Pundį iš Senių. ZŽ'ūrėsime, ar nauja 
valsč. taryba mokės ginti žmonių rei- 
kalus. Tame pačiame posėdy buvo svar- 
stoma apie naujas 'valdiškas mokyklas, 
kurios šiemet įsisteigė. G nčiai tęsėsi 
arti 2 val. 

Lietuviai nenorėjo nusileisti, į-odinė- 
dami, kad mūsų valsčiuje „Ryto“ mo- 
kyklos pilnai patenkino žmonių švietimo 
reikalavimus. Jaunuolis. 

Švenčionys. (Bebekų gastrolės) Spa- 
lių 6 d. bebekai sušaukė susirinkimą, į 
kurį be valdininkų nemažai susirinko 
ir sodiečių, nes buvo sakoma, kad bus 
duodamos paskolos. 

Susirinkimą atidarė Švenčionių sei- 
miko pirmininkas iš anksto pareikšda- 
mas, kad iš publikos kalbėti niekam nie- 
kam negalima. Po išrinkimo prez dijumo 
(be jokių balsavimų) sekė seimo atstovo 
p. Jono Pilsudskio paskaita apie dabar- 
tinės konstitucijos pakeit mą, kurioje pre- 
legentas prirodinėjo, kad reikia konstitu- 
cijos punktas, kuris kalba apie atstovų 
nesutikimo pareiškimą, pakeisti taip, kad 
išreikšti „votum nieufaošci“ galėtų ne '|4 
viso seimo ir senato balsų, bet !|-. Pas- 
kui prirodinėjo, kad ir prezidentui būtų 
duodama daugiau valdžios. 

Po jo kalbėjo senatorius Tizeciak, 
kuris bemaž nieko nepasakė, tik pagyrė 
„Kresų“ savivaldybes, kad nors ir nu- 
skriausti nederliaus, vienok pažengė kul- 
tūroje ir apšvietoje labai sparčiai, nes 
per visą Vilniją galima važiuoti autobu- 
sais ir mokyklų tinklas yra sutvarkytas 
pakenčiamai, nes mokiniams toliau 3 
klm. nereikia vaikščioti. Po to sekė re- 
zoliucijos, kuriose išreikšta noro pavei- 
sti konstituciją taip kaip reikalavo sei- 
mo atst. J. Pilsudskis, Rezoliucijų neda- 
vė balsuoti, nesiklausė ir susirinkimo su- 
tikimo. Uždarius susirinkimą, žmonės 
išsiskirstydami spiaudėsi ir „gyrė“ po- 
nelius nesigailėdami jiems „gražių“ žo- 
delių. 

G-—ūnas. 


Breslavės apskr. 
Antalgė, Rimšės valsč. Šv. Kaz. 


Dr-jos Antalgės skyriaus rūpesniu įvy- 
ko viešas vakarėlis. Suvaidinta 3-jų veik- 


smų komedija „Mažas kryželis, bet sun- 
kus“; prie to dar monologas, dainos ir 
deklamacijos. Vakarėlis užbaigta Tautos 
himnu. Kaimynas. 


Gardino apskr. 


Vieciūnai. Didelis sodžius, kuriame 
yra 54 namai. Už pusės kilometro plau- 
kia Nemunas, (kur dabar pravesta de- 
merkacinė linija). Mūsų sodžiuje 15 trijų 
šimtų gyventojų nėra nei vieno, kuris 
kalbėtų kitaip, kaip lietuviškai ir rėra to- 
kio, kuris peiktų ir niekintų savo kalbą. 
Šiuo atžvilgiu laimingas sodžius. 

Nuo 1926 metų gyvuoja „Ryto“ mo- 
kykla (šiemet dar neveikia. KoGel? Red.), 
kurią kiekvieni metai lanko apie 50 vai- 
kų. Tėvai supranta mokslo naudą ir sten- 
giasi savo vaikus pamokyti ir nors ne- 
turtingi, bet kiek gali palaiko savo mo- 
kyklą. 

Dar prieš karą sodžius samdydavosi 
daraktorius ir mokydavo lietuviškai sla- 
ptai. Pasirodžius uriadnikui, vaikai turė- 
jo slėptis. Pirmais lenkų valdymo metais 
tokie daraktoriai galėjo viešai mokyti. 
Kiek vėliau, vieną tokį daraktorių poli- 
cija suareštavo ir nuvarė Gardinan, ku- 
ris po kiek laiko buvo paleistas. Šiais 
metais įsikūrė Šv. Kazimiero Draugijos 
skyrius, narių susirašė apie keturiasde- 
šimt. Įsigyjom ir knygyną, kuriame yra 
apie 100 knygų. 

Laikraščių sodžiun pareina 15 egz. 
„Vilniaus Rytojaus“, 2 egz. „Jaunimo 
Draugo“,'š Amerikos pareina „Vienybė“ 
ir „Dirva“. Nežinia belgi kodel šiais 
metais policija buvo pradėjusi užrašinėti, 
kas kokius skaito laikraščius. Bet mes 
tų rašimų nesibijom. Gaila tik,kad mū- 
sų mergaitės visai nesidomi lietuvių lai- 
kraščiais. Turime gražaus jaunimo, kuris 
moka daugybę lietuviškų dainelių ir daž- 
nai padainuoja. Vasaros laiku, ypač ge- 
gužės mėnesį, kada po pamaldų susiren- 
ka net keli pulkai. Prisiminus, kad dai- 
nos stiprina tautišką susipratimą, galima 
tokiu jaunimo darbu pasidžiaugti ir už 
tokį darbą pagirti. 

Liškevos Elgeta. 


Suvalkų apksr. 


Punskas. Punsko parapija, turinti 
per 4 tūkstančius gyventojų, yra grynai 
lietuviška, išskyrus keliolika „Osadninkų“, 
vietinę administraciją ir keletą — ištautė- 
lių. Prieš karą bažnyčioje pama'dos buvo 
tik lietuviškai, dabar gi kiekvieną sekma- 
dienį skaitoma lenkiška evengelija, be to 
kiekvieno mėnesio pirmą sekmadienį esti 
ir lenkiškas pamokslas, nors jo rėra kam 
klausyti. Tai kyla pavojaus, kad lietuvių 
kalbos teisės bus vis mažiuamos, kol 
ją visai išstums, Pas mus visuomet bū- 
davo du lietuviai kunigai, dabar jau ki- 
taip. Po 1927 met. retorsijų, ištrėmus 
visų mylimą kun. Venčių į N. Lietuvą, 
nors dar nebuvo tikrai Žinoma, ar „jis 
grįž, ar ne (jis dabar gražintas atgal 
į Lenkiją), pasiskubino jo vieton atsiųsti 
kitą, žinoma, ne lietuvį, bet lenką, ku- 
ris nemokėjo nė žodžio lietuviškai (da- 
bar pamaži jau mokosi ir išpažinties gali 
klausyti lietuviškai). Kun. Klebonas lie- 
tuvis, tik tokioj parapijo;, kur visi yra 
l'etuviai, vienas ne kažinką padarysi, 
antra, klebonas silpnos sveikatos ir da- 
žnai sirguliuoja, todel jaučiamas kažkoks 
nenormalumas, nes klebonui susirgus, 
arba kur Su reikalais išvažiavus, žmo- 
nės išsiskirsto ne kartą be pamokslo. 
Bendrai tenka pasakyti, kad dabar jau 
nebėra tokių jaukių ryšių tarp vietos 
parapiečių ir kunigų. Žmonės dažnai 
tuo net nusiskundžia, kelis kartus kreipės 
į savo vyskupą Lomžoje, prašydami 
gražintį kunigą Venčių arba duori kitą 
lietuvį kunigą. Bet viskas pasiliko šau- 
ksmu tyruose, Ir kas bus toliau, jei 
skelbdami Dievo žodį, lauks iš jo po- 
litinės naudos?... $ 

Mums punskiečiams reiktų tuo su- 
sirūpinti ir ginti savo teises savoj baž- 
nytėlėj, kur mūsų tėvų tėveliai varguos 
ir nelaimėse, lietuviškai melsdamies, pa- 
guodos ieškojo! Z 
Zilvynas. 


UES NY ETT OTUS 


ŪKIO SKYRIUS. 


Kiaulių penėjimas. 
(Tąsa) 


Pirmasis penėjimo laikotarpis. 


Pirmame penėjimo laikotarpyje kiau- 
lėms reikia pašaro duoti dzugiau ir ge- 
resnio, negu jos gaudavo tada, kai augo, 
bet kadangi kiaulės šiame laikotarpyje 
ėda ir prastesnius pašarus, tai nėra rei- 
kalo joms išsyk duoti žaliojo pašaro, 
šakniavaisių lapų, šutinto dobilų akselio 
(siečko*), arba dobilų ir šieno pabirų ir 
įvairių pelų. 

Jei žaliojo pašaro nėra, tai reikėtų 
duoti žalių kapotų šakniavaisių arba šu- 
tintų bulvių. Jei nesudaro keblumų ir 
kitų darbų nesukliudo, tai ir šakniavai- 
sius galima Šutinti. 

Iš koncentruotų tų pašarų geriausia 
duoti avižų ir miežių mišinio miltų, o 
jei nėra liesojo pieno, tai reikėtų bent 
kiek pridėti mirkintų žirnių, arba pe- 
liuškų. 

Nenorint duoti mirkintų žirnių, gali- 
ma Jų primaišyti į kitus javus ir sumalti. 
Žemiau paduodama keletas lentelių, ku- 
rių galima prisilaikyti šeriant kiaules 
pirmam perėjimo laikotarpyje. Nurodyti 
lentelėje pašarai reikia suprasti kaip 
1 dienos duoklė vienai kiaulei. 

gali atsitikti, kad kiaulės, papenėjus keletą 
savaičių, jos nebenorės ėsti žalių runkelių. 
Tokiam atsitikime runkelius reikėtų duoti 
Šutintame pavidale, pašarinius runkelius 
galima pakeisti mo:komis, duodant jų 
"+ d. mažiau. Neturint šakniavaisių, ga- 
lima duoti šutintų bulvių, tiktai jų rei- 
kėtų duoti trigubai mažiau, kaip pažymėta 


lentelėje. Liesojo pieno vietoje galima 
duoti žirnių, kaip pažymėta lentelėje, 

Liesųjį pieną arba pasukas galima 
pakeisti išrūgomis tokiu pat kiekiu, pri- 
dėjus prie kiekvieno 3 kg. išrūgų 4LCO gr. 
miltų. 

Rudenyje, kai yra šakniavaisių lapų, 
šėrimas galima taip sutvarkyti. 

Sulig šios lentelės galima kiaules 
šerti trejopai; duoti joms miltų ir Jiesojo 
pieno arba pasukų, miltų ir išrūgų ir 
padidintą miltų porciją vietoj liesojo 
pieno arba išrūgų. 

Suprantamas dalykas, kad neturint 
liesojo pieno arba išrūgų, jei tiktai gali- 
ma gauti, apsimokėtų šias pieno lieka- 
nas pirkti, nes tai atsieitų pigiau, negu 
didinti miltų porciją. 

Kai sulg šių lentelių šeriamos kiau- 
lės atsiėda, reikia pešaras pagerinti, 
arba, kitaip sakant, pradėti jas penėti 
pašarais, pritaikintais antrajam penėjimo 
laikotarpiui. 

Prie kitokio, geresnio pašaro penėji- 
mą reikia daryti ne staigiai, bet pamažu, 
per kelias dienas. Svarbu, kad kiaulių pe- 
nėjimas atsieitų pigiausiai ir todel reikia 
penėjimą pirmam laikotarpy taip sutvar- 
kyti, kad kiaulės suėstų kiek galėdamos 
daugiau pigių pašarų, kaip antai; įvairių 
žalių pašarų, šakniavaisių, bulvių, dobilų 
siečkos ir pelų. 

K. C. 


(B. d.). 


Klausimai ir atsakymai. 


Pinigų skolinimas. 


Klausimas. Nuoriu pirkti truputį že- 
mės, ir man trūksta tik 400 auks. Ar 
galima paskolinti Lietuvių Banke bent 
porai metų ir kokis ?/g? 

Tas pats. 


Atsakymas. Lietuvių banke tokią su- 
mą pasiskolinti galima, bet tik iškarto 
ne ilgiau negu šešiems mėnesiams. Pa- 
lūkanų ima 16°/ (metams). Norint pa- 
siskolinti reikia tuojau pasiųsti bankui 
| udymai, gauti iš valsčiaus (gminos) 
valdybos, apie turimą turtą savo. ir dviejų 
žrantų (vekselio „poručitelių“). Tada 
bankas duos Tamstai atsakymą nurody- 
damas, kaip ir kada Tamsta galėsi gauti 
pinigus. Kad žirantams, kurių parašai 
banku: nepažįstami, nereiktų važiuoti 


Vilniun ir daryti nereikalingų išlaidų, tai 
geriausia būtų, kad valsčiaus valdyba, 
duodama aukščiau išvardytą liudymą, 
kartu paliudytų ir žirantų parašus. Ban- 
ko adresas: Wilno, Wielka, 12 Lietuvių 
Kreditinis Kooperativas. 


„Viln. Ryt“ prašo Gg. visų 
vakarėlių rengėjus siųsti praneši- 
mus tokiu būdu, kad jie galėtų 
ateiti Vilniun nors 6— 7 dienomis 
prieš numerio išėjimą. „V. R.“ 
išeina trečiadieniais ir šeštadieniais. 


ADMINISTRACIJA, 


VILNIAUS RYTOJUS 


Nepriklausomoj Lietuvoj. 


N. Lietuvos prezidentas — Vyriausio- 
jo Vytauto Didžiojo Komiteto 
pirmininkas. 


Kaip žinome, Nepr. Lietuvoje visa 
tauta be pažiūrų skirtumo ruošiasi ki- 
tais metais minėti Lietuvos genijaus Vy- 
tauto Didžiojo 500 metų mirties sukak- 
tuves. Tam tikslui yra išrinktas vyriau- 
sias komitetas, kurio pryšakyje stovi pulk. 


Braziulevičius. Komitetas iki šiol yra at- | 


likęs labai daug. Siomis dienomis pulk. 
Braziulevičius atsilankė pas Respuklikos 
Prezidentą p. A. Smetoną, prašydamas jji 


P. Respublikos prezidentas tą prašymą 
patenkino ir išreiškė noro, kad prie ben- 


visuomenės ir politinės organizacijos. 
Nutarta pakviesti prisidėti prie sukaktu- 

tas partijas, Universtiteto atstovybę, mo- 
kytojų „sąjungas, Vilniui Vaduoti Sąjun- 
gą ir Zurnalistų Sąjungą. 


Garbės daktarai, 


Dotnavos Akademija, minėdama savo 
penkerių metų darbuotę, pripažino nau- 
jam ministerių pirmininkui J. Tūbeliui ir 
žemės ūkio ministeriui Aleksai agrono- 
mijos daktarato laipsnį honoris causa 
t. y. garbės daktaratą. 


Nauja Vilniui Vaduoti Sąjungos 
Valdyba. 


Šio mėn. 14 d. pasibaigė Kaune IV-asis 
Vilniui Vaduoti Sąjungos skyrių at- 
stovų susivažiavimas, prasitęsęs dvi die- 
nas. Susivažiavimo metu visų dalyvių 
tarpe viešpatavo pakeltas ūpas ir pasiry- 
žimas. Iš valdybos pranešimo paaiškėjo, 
kad šiuo metu visoje Lietuvoje yra 191 
sąjungos skyrius su 10,000 narių. Są- 
junga leidžia savo organą „Mūsų Vilnių“, 
kuris yra pavestas išimtinai Vilniaus rel- 
kalams. Taip pat iš pranešimo sužinota, 
kad Vykdomasis Sąjungos Komitetas yra 
labai daug nuveikęs. 

Pasibaigus posėdžiams ir pašventinus 
Sąjungos vėliavą, įvyko Centro Komite- 
to rinkimai. Slaptu balsavimu išrinkti: 
prof. M. Biržiška, prof. Z. Žemaitis, dr. 
Lapinas, dr. J. Purickis, kan. J. Tumas, 
inž, Šlyžys ir V. Uždavinys. Kaip mato- 
me, valdyboje didžiuma narių yra Vil- 
niečiai. 

Po to įvyko naujai išrinktos valdybos 
posėdis, kuriame buvo pasiskirstyta pa- 
reigomis. Ir taip, Vilniui Vaduoti Są- 
jungos pirmininku išrinktas prof. M. Bir- 
žiška, vicepirmininku — inž. Šližys, iž- 
dininku dir. Lapėnas, sekretoriumi ir 
laikraščio „Mūsų Vilnius“ redaktoriumi 
V. Uždavinys. Nariais be pareigų — dr. 
J. Purickis, kan. J. Tumas ir prof. Z. Ze- 
maitis. 

„Rytas“ gi praneša, kad komiteto 
kandidatais tapo išrinki prof. Voldeina- 
ras ir p. Kubiliūtė. 


Kun. Strazdeliui paminklas. 


Paskutiniu metu Nepr. Lietuvos spau- 
doj pradedama judinti klausimas del ži- 
nomojo mūsų liaudies poeto ir „Pulkim 
ant kelių“ autoriaus kun. Antano Straz- 
delio paminklo. Ant. Strazdelis yra pa- 
laidotas Kamajuose Rokiškio apskr. 

Iš tiesų gražus sumanymas pagerbti 
daugelio užmirštą vargo poetą kun. A. 
Strazdelį. 


Ties naują gelžkelio liniją. 


Kitais metais Lietuvos valstybės biu- 
džetas numatomas padidinti 20 milijonų 


litų. Si suma bus suvartota naujai tie- 
siamai gelžkelio linijai Telšiai — Krė- 
tinga. 

GA 


Pabaltijos valstybių prekybos konfe- 
rencija. 


Nepr. Lietuvos prekybos ir pramonės 
Rūmų iniciativa artimiausiu laiku bus 
sukviesta Kaune Pabaltijos valstybių: Lat- 
vijos, Estijos ir Lietuvos prekybos ir 
pramonės rūmų bendra konferencija, ku- 
rioje bus paskaityta net 15 referatų. Kon- 
ferencijos terminas tuo tarpu dar nenu- 
statytas, 


Vokietijos prezidento padėka Lietuvos 
Prezidentui. 


Vokietijos prezidentas Hindenburgas, 
atsakydamas į p. Respublikos Prezidento 
A. Smetonos pasiųstą užuojautos tele- 
gramą del užsienių reikalų ministerio 
Strezemano mirties, atsiuntė šitokią pa- 
dėkos telegramą: 

„Jūsų Ekscelencija, pareiškiu savo ir 
kartu vokiečių tautcs vardu, giliausią pa- 
dėką už raminančius užuojautos žodžius, 
kuriuos Jūs malonėjote pareikšti man 


tapti vyriausiuoju komiteto pirmininku. ;,33V0 ir lietuvių tautos vardu“. E. 


linų 
K Latviai atiduoda plečkaitininką Masiulį. 
dro priruošiamojo darbo būtų pakviesta $ 


Praneša, kad šiomis dienomis iš 
Rygos į Šiaulius bus perduotas policijos 
valdininko Paleckio užmušėjas plečkaiti- 
niokas Masiulis. Kad Masiulis nebūtų 
Lietuvai išduotas, priešinosi vokiečių 
reichstago pirmininkas Loebe ir Belgijos 
socialdemokratų vadas Vandervelde, nu- 
rodydami, kad suimtasis yra ne krimi- 
nalinis, bet politinis nusikaltėlis, kuris 
del to turi teisę naudotis kitos valstybės 
globa. Bet Lietuvos valdžiai pavyko iš- 
rodyti, kad Masiulis yra kriminalinis nu- 
sikaltėlis, ir Latvijos valdžia jį išduoti 
sutiko. 


D-ras Zaunius — užsienio reikalų mi- 
nisteris. 


Kaip žinome, sudarius J. Tūbeliui N. 
Lietuvos vyriausybę, iki šiol dar nėra 
paskirto užsienio reikalų ministerio. Tas 
pareigas laikinai eina premieras Tūbelis. 
Dabar vokiečių spauda praneša, kad ar- 
timiausiu metu užsienio reikalų ministe- 
riu būsiąs paskirtas ligšiolinis tos mi- 


nisterijos generalis sekretorius d-ras 
Zaunius, 

Del tos žinios lenkų spauda pastebi, 
kad dr. Zaunius buvo artimiausias prof. 
Voldemaro bendradarbis ir todel N. Lie- 
tuvos užsienio politikoje atamainų ne- 
tenka laukti, ko lenkai labai norėtų. 


Lietuvių-vokiečių geležinkelių konfe- 
rencija. 


Šio mėn. 18 dieną pasibaigė . Kaune 
prasitęsiusi 10 dienų lietuvių-vokiečių ge- 
ležinkelių konferencija, kurioje buvo tar- 
tasi del betarpiško susisiekimo ir tarifos 
klausimais. , Konferencijos programoje 
buvo aptarta 42 punktai. Konferencijai 
pasibaigus, pirmininkaujantis Lietuvos de- 
legacijos p. Martiliūnas suruošė vokiečių 
delegacijai iškilmingus pietus, O po to 
abiejų delegacijų nariai aplankė Kauno 
apylinkes. 


Nelaimė su lektoriumi Herbačiausku. 


Iš Kauno praneša, kad pereitą ketvir- 
tadienį lenkų kalbos lektorius Alb. Her- 
bačiauskas, eidamas universiteto kalido- 
riuje paslydo ir parkritęs sulūžo koją. 


Prof. Voldemaras Universitete. 


Atsistatydinus prof. Voldamero vy- 
riausybei, spaudoje buvo visokių paska- 
lų apie tai, ką toliau veiks prof. Volde- 
maras. Gi lenkų spauda ieškodama ir 
saulėje dėmių jau buvo paleidusi prasi- 
manymų apie tariamąjį prof. Voldemaro 
valstybės pinigų išaikvojimą, apie išvy- 
kimą užsienin, apie nepriėmimą jo uni- 
versitetan ir t.t. Bet dabar aiškėja, kad 
prof. Voldemaras manąs sugrįžti į uni- 
versitetą, kur dėstysiąs visuotiną istoriją; 
prašymą jojo universiteto senatas, kaip 
girdėti, patenkinsiąs. 


VIETOS KRONIKA. 


Nedavė lietuvių maldaknygei apro- 
batos. 


Tenka patirti, kad prieš kurį laiką 
vienas lietuvių leidėjų Vilniuje p. S., no- 
rėdamas išleisti didesnę lietuvišką mal- 
daknygę, kreipėsi Kurijon, prašydamas 
aprobatos. P. S. norėjo papildyti 1927 
mietais išleistą mažą knygutę „Angelas 
Sargas“. Tam tikslui surinko iš kitų 
(aprobuotų) maldaknygių papildomų 
maldų ir, sudaręs naujos maldaknygės 
projektą, kreipėsi į Kuriją. Bet čia be 
jokių paaiškinimų atsakyta, kad Kurija 
aprobatos neduosianti. Ką gi tai reiš- 
kia? Nejaugi,tuo elgesiu norima priver- 
sti lietuvius 'skaityti lenkiškas malda- 
knyges? Jeigu taip, tai neužilgo, norint 
gauti lietuvišką maldaknygę, reikės grieb- 
tis kontrabandos. 


Kieno gi ministerija? 


Paskutiniame „Vilniaus Šviesos“ nu- 
meryje p. M. U., matyt gerai painior- 
muotas, praneša, kad Darbo ir Globos 
ministerija šiais 1929 metais paskyrusi 
Lietuvos emigrantams šelpti net 29,700 
zlotų. Gaila tik, kad p. M. U. nepasakė 
kokios valstybės ministerija taip miela- 
širdinga yra „vargšams“ Lietuvos emi- 
grantams. 


Gudų memorijalas Tautų Sąjungai. 


Gudų atstovų klubas Vilniuje nese- 
nai išsiuntė Tautų Sąjungai memorijalą, 
kuriame, kaip praneša lenkų spauda, 
skundžiamasi: del gudų žemės koloni- 
zavimo vadinamiems osadnikams, del 
gudų mokyklų padėties, del arkivyskupo 
neleidimo gudiškų pamaldų gudų kata- 
likų gyvenamose parapijose, de! savi- 
valdybių per:ekiojimų ir del netinkamų 
policijos elgėsių. 

Endekų spauda tuo memnorijalu yra 
labai pasipiktinusi ir užsispyrus tvirtina, 
kad gudams Lenkijoje gyventi esą labai 
gerai ir todel tą memorijalą vadina 
„Oszczerstwo białoruskie na Polskę“. 
„Biet. Kr.“ praneša, kad minėtas gudų 
atstovų klubas gavo iš Tautų Sąjungos 
Sekretorijato pranešimą, kad memorija- 
las jau gautas, 


Memorijalas parašytas ant 13 maši- 
nelės didelių lapų. 


Krata gudų knygynuose. 


Prieš keletą dienų Gudų Mokyklos 
Draugijos knygyne Aušros Vartų g-vėj 
buvo padaryta krata, kurios metu ieško- 
ta nelegalių gudiškų knygų, spausdintų 
Minske. 

„Dz. Wil“. praneša, kad darant kra- 
tą policija radusi keletą Minske išleistų 
gudų kalba mokykloms vadovėlių ir taip 
pat Gudijos žemėlapį, kurį sukonfiskavo. 


Dar vienos sukaktuvės. 


Pereitą pirmadienį suėjo lygiai 50 
metų, kaip garsusis Amerikos išradėjas 
Thomas Alva Edissonas išrado elektros 
lemputę. Tos sukaktuvės minėta ir Vil- 
niuje. Būtent tą dieną buvo gausiai 
iliuminuota (apsviesta) miesto elektros 
stotis ir technikos biūras. Be to, lenkų 
technikų draugijos pastangomis buvo su- 
ruošta paskaita, 


Išprašė ar tik pažadėjo. 


Savo laiku rašėme apie Vilniaus 
magistrato rūpesnius gauti pinigų ir apie 
nepaprastai greitą keletos atstovų išvyki- 
mą Varšuvon prašyti paskolos (žinoma, 
„bezterminowej“). Dabar tenka sužinoti, 
kad miesto galva jau sugrižęs iš tos ke- 
lionės ir būk pareiškęs, kad kanalizaci- 
jai kreditai būsią. 

Bet nežinia, ar pavyko išprašyti ar 
tik pažadėjo, 


Ar tik ne popieryje? 


Lenkų spauda mėgsta girtis labai 
gera mūsų krašto padėtimi ir kaip galė- 
dama mažina bedarbių skaičių. Dar ne- 
senai rašė, kad tik mieste yra apie 4000 
bedarbių krikščionių ir tai vasaros me- 
tu, kai yra didžiausias darbų laikas. Bet 
nuo to laiko ėmė bedarbių skaičių ma- 
žinti ir jau priėjo tik prie 1974 asmenų. 
Kur kiti 2000 bedarbių gavo darbo, ne- 
sakoma. Bet žinant ekonominį įmonių 
sunykimą ir fabrikų apverktiną stovį, 
reikia pabrėžti, kad šitokios žinios grei- 


Nr 47(53) 


čiausiai bus tik lenkiškoje spaudoje, O 
iš tiesų bedarbių skaičius Vilniuje yra 
ir toliau labai didelis. 


Seniau į Orlą, dabar į Kolomyjas. 


Uždarius 1947 metais Lietuvių Mo- 
kytojų Seminariją, kaip žinome, neteko 
galimybės mokytis apie 300 inoksleivių. 
Jų didelė dalis ir dabar dar tebelaukia 
seminarijos atidarymo, kiti gi  išsisklai- 
dė ieškodami ar tai mokslo ar užsiėmi- 
mo. Kai kurie norėdami baigti išvaži- 
nėjo į Lenkijos gilumos miestus 
įstojo mokytojų Seminarijosna. 


ir ten 


Seniau lietuviai važiuodavo moky- | 


tis ir laikyti egzaminų į Rusijos gilumos 
miestus. 


„Taupumo diena“. 


Tai dar viena šventė, kuri berods tik 
pernai buvo įvesta. Ką tai reiškia. Spren- 
džiant iš pavadinimo reikėtų manyti kad 
tą dieną visi gyventojai turėtų taupiai 
praleisti. Bet kur tau. Specijaliai susiniū- 
ręs komitetas ią dieną (X—31) ruošia 
visą eilę pramogų, paskaitų ir t.t. O tai 
juk pinigai kainuoja. 

„ Bet matyt daugelis „aukso dievačių“, 
neturėdami kas daryti, išmano visokias 
dienas ir net šventes, nors prie mažiau- 
sio atsitikimo uždegamos Vilniuje visos 
elektros lempos, nušviečiama daugybė 
namų, net kalnuose įvedama šviesa, 
O juk tai pinigai kainuoja ir kainuoja 
ne,„šimtais, bet tūkstančiais. Ir kam? 
Tat ar negeriau būtų užuot tuščių žodžių, 
parodyti taupumą darbu. 


Elizos Ožeškienės paminklas Gardine. 


Pereitą sekmadienį Gardine buvo 
iškilmingai atidengtas lenkų rašyvojos 
Elizos Ožeškienės paminklas, kurio ati- 
dengime dalyvavo Lenkijos švietimo mi- 
nisteris p. Červinskis. 

Rašytoja Eliza Ožeškienė daug yra 
parašiusi ir apie lietuvių gyvenimą. 


Vyriausias laikas. 


„Jaunimo Draugas“ paskutiniame 
numeryje kreipia lietuvių studentų domę 
į svetimų kepurių nešiojimo netinkamu- 
mą. Iš tiesų nesuprantama daugelio mūsų 
studentų pavadinimas „rogativkose“, ir 
lepšiuose, kurių pati išvaizda lietuviui 
nėra maloni, Bet matyt atbukę kaikurių 
mūsų studentų tautiniai jausmai nere- 
aguoja į tą smerktiną paprotį. O juk 
laikas būtų suprasti, kad didinimas len- 
kų studentų skaičiaus jiems naudos ne- 
atneš, o mums garbės nesuteiks. 


Toli gražu. 


Vilniaus Universitete šaly lenkų stu- 
dentų, kurių, teisybę pasakius, dide- 
snė dalis iš Lenkijos, daugiausiai yra 
žydų. Jie tat nuo senai klabena univer- 
siteto duris reikalaudami savo kalbos 
katedros, kuri jiems teisėtai priklauso. 
Bet pasirodo, kad visi tie reikalavimai 
pasilieka tik reikalavimais, o apie kate- 
dros įsteigimą ir kalbos būt negali. 


Klaidos atitaisymas. 


Pereitame „Vilniaus Rytojaus“ nume- 
ryje, vietos kronikos žinelėje: „Kas ką 
provokavo“ įsibrovė memaloni kleida, 
Ten buvo išspausdinta: „Alseika darė 
daug pastangų Ancevičių sukompromi- 
tuoti“, O turėtų būti: „Alseika darė daug 
pastangų Ancevičių suprovokuoti. 


) 


Atsišaukimas. 


lietuvė gera siuvėja, 
baigusi siuvimo ir kirpimo kursus. Pa- 
geidaujamas diplomas ir praktika, kad 
galėtų kitas mokinti. Prašome atsiliepti 
ne tik pačias siuvėjas, bet ir tuos, kurie 
galėtų tokią siuvėją nurodyti. 

Laiškus malonėkite siųsti į „Viin. 
Ryt.“ redakciją. 


Reikalinga yra 


Leidėjas ir Atsak. Redaktorius Julius Navikas, 
` 


„RUCH“ Spaustuvė, Tc ių g. 

